A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Magyarország gazdasági stabilitásáról szóló 2011. évi CXCIV. törvény 32.§-a szerint kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie. Ezen rendelkezés az önkormányzati adórendeletre is vonatkozik, ami azt jelenti, hogy valamely adóév január 1. napján hatályba léptetni szándékozó új adónemet bevezető vagy a hatályos szabályozást (pl.: adómérték tekintetében) módosító adórendelet legkorábban a kihirdetést követő 31. napon léptethető hatályba.
A jogszabályhely alapján, az adórendelet év közbeni módosítása éven belül nem súlyosbíthatja az adóalanyok adóterheit, tehát az ilyen rendeletmódosítások csak naptári éven túl, azaz új évvel (január 1.) végezhetők el. A súlyosbítási tilalom vonatkozik azonban arra az esetre, ha a módosítás a meglévő mentességek, kedvezmények körének szűkítésére, megszüntetésére irányul.

RÉSZLETES INDOKOLÁS

Az adómértékek, kedvezmények és mentességek körének változtatása véleményem szerint indokolttá vált, figyelemmel az elmúlt évek tapasztalataira (környezeti, turisztikai és demográfiai változások elsősorban.) A rendelet módosításának előkészítésekor alapelvünk, hogy a helyi adórendszert kijátszó, ún. „kiskapukat” visszaszorítsuk, minimálisra csökkentsük. Ugyanakkor a „csopakiság” érzésének felerősítését szolgálná annak bevezetése, hogy az évek óta itt tartózkodó, életvitelszerűen itt élő csopaki lakosokat támogassuk a kedvezményekkel.  

Építményadó esetén: 
Az adó évi mértéke 1000 Ft/m2. helyett 1200 Ft/m2
Az adó évi mértéke 	- gépjármű-tároló esetén: 	500 Ft/m2 helyett 600 Ft/m2
- szállásépület esetén:		850 Ft/m2 helyett 1000.- Ft/m2, feltéve, ha abban ténylegesen szálláshely-szolgáltatást nyújtanak
- üzem, műhely, csarnok, szerviz esetén: 	560 Ft/m2 helyett 600.- Ft/m2

Mentességek körénél változás: 
Mentes az adó alól
a) a magánszemély tulajdonában lévő pince és szőlő feldolgozására szolgáló helyiség 100 m2-ig, amennyiben kizárólag bor tárolására és szőlő feldolgozására használja,
b) a magánszemély tulajdonában álló, életvitelszerűen lakott, 25 m2 feletti területrészéből 40 m2 személyenként, amennyiben a lakás kizárólag a tulajdonos és a tulajdonos közeli hozzátartozójának lakhatását szolgálja, és a lakásban nem folytatnak szálláshely szolgáltatási tevékenységet,
c) a magánszemély tulajdonában álló, életvitelszerűen lakott, 25 m2 feletti területrésze 150 m2 –ig, amennyiben a lakás kizárólag a 65. életévét betöltött tulajdonos, vagy annak 65. életévét betöltött közeli hozzátartozójának életvitelszerű lakhatását szolgálja,
d) a magánszemély tulajdonában álló, életvitelszerűen lakott lakás 150 m2-ig, amely kizárólag a 75. életévét betöltött tulajdonos, vagy annak 75. életévét betöltött közeli hozzátartozójának életvitelszerű lakhatását szolgálja megszakítás nélkül legalább 15 éve.-
A mentességet a b) és c) esetben  legalább 5 éve, ténylegesen és életvitelszerűen, megszakítás nélkül helyben lakó magánszemély veheti igénybe.

Az életvitelszerű lakáshasználat esetén jelen rendeletünkben kikötöttük, hogy Csopak lakóhelytől eltérő tartózkodási hely létesítése az életvitelszerű lakáshasználatot nem támasztja alá. A Bizottságok által támogatott az a kivétel ez alól: ha a lakóhelyétől eltérő tartózkodási hely létesítését kizárólag nappali képzésen folytatott középiskolai és felsőoktatási tanulmányainak idejére jelentett be.


Telekadó esetén:
Az adó mértéke: 150 Ft/ m2 helyett 200.- Ft/m2
Az adó mértéke a magánszemély tulajdonában lévő, külterületen fekvő, termőföldnek minősülő telek esetén a földterületnek az ingatlan-nyilvántartásban művelés alól kivett területre történő átvezetése esetén: 75 Ft/m2 helyett 100.- Ft/m2

Külterületi földadó esetén:
Az adó mértéke 10.- Ft/m2 helyett 20.- Ft/m2

Mentességek körénél változás
Mentes az adó alól:
a) a szakszerűen megművelt szőlőültetvény, melyen szőlőtermesztés folyik. Szőlőültetvénynek minősük a terület, mely legalább 80 %-ban szőlővel beültetett, és a tőkehiány nem éri el a 20%-ot. 
b) az épület, épületrész hasznos alapterületével egyező nagyságú földrész.
[bookmark: _GoBack]c) művelési ágának megfelelően megművelt földrész.
